בר פאלי

בר פָּאלי (ברוסית: Бар Пали; נולדה ב-29 באפריל 1982) היא שחקנית ודוגמנית ישראלית-אמריקאית ממוצא רוסי. פאלי נולדה בשם ורורה אלכסנדרובנה פָאלי (Варвара Александровна Палей) בהרי אורל שברוסיה הסובייטית (בברית המועצות דאז). ב-1991 היא עלתה לישראל בגיל 9, אז שונה שמה לברברה (בר) פָּאלי. גדלה בתל אביב, ולמדה במגמת תיאטרון בבית הספר עירוני א' שבעיר. הוריה הם אולגה (לבית דרוב) ואלכסנדר פאלי. סביה שירתו בצבא האדום במהלך מלחמת העולם השנייה. בגיל 17 החלה לדגמן, כשהשתתפה בתחרות נערת השנה של "מעריב לנוער" וסוכנות יולי. לא שירתה בצה"ל, לטענתה משום שהיה עודף בנות במחזור הגיוס שלה. תפקידיה הבולטים בישראל היו בסרט הטלוויזיה המוקומנטרי "זהירות מצלמה" בהפקת קשת ב-2003, שבו גילמה את דיוי, בתו של מקס טונה שרייבר, במאי המתיחות הראשון בישראל; וכן בסדרת הדרמה "אהבה מעבר לפינה" באותה שנה, בתפקיד יוליה, ובמחזמר "ספיד וגלגלי הקסם" ("מחזמר על גלגלים") מאת ירון כפכפי וחנוך רוזן, בתור כריסי. ב-2004 השתתפה בסרט הטלוויזיה "לנצח עם מיקי ברקוביץ'" בתור יולי, וב-2007 בסרט "אין לה אלוהים" כמלצרית. ב-2012 גילמה את ג'ניפר שוורצבאום גושן בסדרת הדרמה-פעולה הישראלית, "נויורק" מבית yes. ביוני 2015 נבחרה להיות "נערת תפוזינה". פאלי עברה להתגורר בארצות הברית ותפקידה הראשון בתעשיית הטלוויזיה בארצות הברית היה בסרט הטלוויזיה הדרמטי "Filthy Gorgeous"‏ (2006), לצד איזבלה רוסליני. בהמשך הופיעה בתפקידי אורח בסדרות "CSI: ניו יורק" (2007), "Unhitched"‏ (2008) "The Starter Wife"‏ (2008) ו"איך פגשתי את אמא" (2010). ב-2008 גילמה ארכאולוגית בסרט האימה "The Ruins". ב-2012 הופיעה בתפקיד משנה בקומדיה "הצצה למוחו של צ'ארלס סוון השלישי" לצד צ'ארלי שין. השתתפה גם בסדרה "מובטלים" של MTV בתור טטניה, ובסדרה "Game Shop". ב-2013 זכתה לפרסום כשהופיעה בתפקיד משנה (התפקיד הנשי העיקרי) בתור סורינה לומיניטה בסרט הפעולה "רווח וכאב", לצידם של מארק וולברג ודוויין ג'ונסון ובבימויו של מייקל ביי. בהמשך באותה שנה הופיעה גם בסרט המותחן "נון-סטופ", לצד ליאם ניסן וג'וליאן מור. בשנה זו דורגה על ידי מגזין "Maxim" במקום 52 ברשימת 100 הנשים הסקסיות בעולם. ב-2014 השתתפה בדרמת הספורט של אולפני דיסני "יד בשווי מיליון דולר" בכיכובו של ג'ון האם. ב-2016 שיחקה בתפקיד זוטר בתור דניס בסרט המתח "דחף" לצד פירס ברוסנן. בשנים 2016–2017 שיחקה משנה קבוע בתור קריסטינה בסדרה "ז'אן-קלוד ואן ג'ונסון", לצד ז'אן-קלוד ואן דאם. בשנים 2015–2021, השתתפה בסדרה "NCIS: לוס אנג'לס", בתפקיד חוזר וגילמה את אנה קולצ'ק. בשנים 2017–2018 שיחקה בשני פרקים בעונה השלישית של הסדרה אגדות המחר" (חלק מיקום החץ), בתור הלן מטרויה. בנוסף ב-2017, שיחקה במספר פרקים בסדרה "Bosch" בתור לני. לפני כן, גילמה בפרק אחד בסדרה "יום אימונים מסוכן" את נטלי. ב-2018 גילמה בפרק אחד בסדרה "איי זומבי" את אמנדה לואיס. ב-2019 שיחקה בסרט המותחן "Against The Clock", בתור לורן דה אייזיני, לצידם של דיאנה אגרון ואנדי גרסיה. ב-2021 שיחקה בסרט מותחן הפשע "Painted Beauty" בתור נטליה, לצידה של קלייר הולט. ב-2007 נישאה לתסריטאי היהודי-קנדי איאן קסנר, שבנעוריו התנדב בקיבוצים בישראל. ב-2018 אחרי 11 שנות נישואין הם התגרשו. כיום מתגוררת בלוס אנג'לס. ב-2016 פאלי התאזרחה כאמריקאית. ב-2003 פאלי סיפרה בריאיון לידיעות אחרונות: "בחו"ל יצא לי להיתקל לא פעם בהערות אנטישמיות או ביקורתיות כלפי ישראל, ובמקום לפחוד ולסתום את הפה, אף פעם לא התאפקתי ותמיד נכנסתי לעימותים מילוליים". מדיה וקבצים בנושא בר פאלי בוויקישיתוף בר פאלי, ברשת החברתית פייסבוק בר פאלי, ברשת החברתית אקס (טוויטר) בר פאלי, ברשת החברתית אינסטגרם בר פאלי, במיזם "אישים" לתיעוד היצירה הישראלית בר פאלי, במסד הנתונים הקולנועיים IMDb (באנגלית) בר פאלי, באתר "אידיבי", מאגר הידע העברי לקולנוע ישראלי ועולמי בר פאלי, באתר AllMovie (באנגלית) מערכת גיא פינס, בר פאלי כובשת את הוליווד, באתר nana10‏, 22 באפריל 2013 רן בוקר, וואו! בר פאלי גונבת את ההצגה בהוליווד, באתר ynet, 23 באפריל 2013 מד וומן: בר פאלי לוהקה לתפקיד בסרט אמריקני חדש לצידו של ג'ון האם, באתר גוסיפ בילדר, 25 ביולי 2013 דודי כספי, בר פאלי סוף סוף כובשת את הוליווד, באתר ישראל היום, 2 באוגוסט 2013 קרן נתנזון ויץ, בר פאלי: "סקסית זה מחמיא, אבל המשחק חשוב יותר", באתר ynet, 7 באוגוסט 2013 אורלי מירקין, ‏"אני לא אנג'לינה ג'ולי, אבל הכי קרובה שהייתי אי פעם", באתר ‏מאקו‏, 8 באוגוסט 2013 יוני פרוים, הסלבס שלנו בהוליווד חייבות ללמוד להתלבש, באתר Xnet‏, 12 באוגוסט 2013 איתי יעקב, פרסום ראשון: בר פאלי תחליף את אור גרוסמן כפרזנטורית של רנואר, באתר Xnet‏, 31 במרץ 2014 הסרט זהירות מצלמה בהשתתפות בר פאלי - הגרסה המלאה גיא גולד, בר פאלי: "אני זרה, מצחיקה וכוסית", באתר ynet, 25 ביוני 2014 מאיה פולק, פלאי הפאלי, באתר מגזינה דודי כספי, סודות אל.איי, באתר ישראל היום, 13 באוקטובר 2016 מיקי לוין, ‏בר פאלי "הוליווד לא באמת נוצצת כמו שזה נשמע", באתר מעריב אונליין, 10 באפריל 2017 בר פאלי, סרטון באתר יוטיוב https://www.instagram.com/p/BI-rVc7DGuS/ אורלי מירקין, ‏"אני לא אנג'לינה ג'ולי, אבל הכי קרובה שהייתי אי פעם", באתר ‏מאקו‏, 8 באוגוסט 2013 שלמור תקשורת (2013-08-06), בר פאלי רוסי, נבדק ב-2019-05-02 רואי פרסול, ‏כתום זה הבלונד החדש: בר פאלי מספרת על החיים בהוליווד, באתר מעריב אונליין, 17 ביוני 2015 "כל כך הרבה קורה באל-איי"; בר פאלי מדלגת בין תפוזינה וקרלס ג'וניור, באתר Istaeliweek,‏ 19 ביוני 2015 https://www.instagram.com/p/BT3PRadFnye/ לירן דברת, אני לא ברבי, באתר ynet, 17 בספטמבר 2003 http://www.ykp.co.il/Musicals/Speed/ מלי זיידמן, בר פאלי: בהוליווד מצפים ממך להיות נחמדה ו"לזרום", במדור "פנאי פלוס" באתר ynet‏, 20 בדצמבר 2017 יוני פרוים, בר פאלי: "שילמתי מחיר של חיי משפחה עבור הקריירה שלי, אבל אני חכמה, הקפאתי מלא ביציות", במדור "פנאי פלוס" באתר ynet‏, 24 באוגוסט 2023